CELEX: 42012X0107(04)
Language: sk
Date: 2012-01-07 00:00:00
Title: Zmeny z roku 2010 k predpisu Európskej hospodárskej komisie Organizácie Spojených národov (EHK OSN) č. 77 – Jednotné ustanovenia pre typové schvaľovanie parkovacích svietidiel motorových vozidiel

7.1.2012   
            
            
               SK
            
            
               Úradný vestník Európskej únie
            
            
               L 4/21
            
         Právny účinok podľa medzinárodného práva verejného majú iba originálne texty EHK OSN. Status tohto predpisu a dátum nadobudnutia jeho platnosti je potrebné overiť v poslednom znení dokumentu EHK OSN o statuse TRANS/WP.29/343, ktorý je k dispozícii na internetovej stránke:
   http://www.unece.org/trans/main/wp29/wp29wgs/wp29gen/wp29fdocstts.html
   Zmeny z roku 2010 k predpisu Európskej hospodárskej komisie Organizácie Spojených národov (EHK OSN) č. 77 – Jednotné ustanovenia pre typové schvaľovanie parkovacích svietidiel motorových vozidiel
   Zmeny k predpisu č. 77 uverejnenému v Ú. v. EÚ L 130, 28.5.2010, s. 1.
   Vrátane:
   doplnku 13 k pôvodnému zneniu predpisu – dátum nadobudnutia platnosti: 9. december 2010
   doplnku 14 k pôvodnému zneniu predpisu – dátum nadobudnutia platnosti: 26. jún 2011.
   
      Zmeny v obsahu
   
   Obsah sa mení takto:
   
      „…
      PRÍLOHY
      
                  Príloha 1 –
               
               Oznámenie o typovom schválení či jeho rozšírení alebo zamietnutí, alebo odňatí, príp. o definitívnom zastavení výroby typu parkovacieho svietidla podľa predpisu č. 77
            
                  Príloha 2 –
               
               Príklady usporiadania schvaľovacích značiek
            
                  Príloha 3 –
               
               Predpísané minimálne uhly rozloženia svetla v priestore
            
                  Príloha 4 –
               
               Fotometrické merania
            
                  Príloha 5 –
               
               Minimálne požiadavky na postupy kontroly zhody výroby
            
                  Príloha 6 –
               
               Minimálne požiadavky na odoberanie vzoriek inšpektorom“
            
   
      Zmeny v hlavnom texte predpisu
   
   Vkladá sa nový bod 6.3.3, ktorý znie takto:
   
               „6.3.3.
            
            
               Modul zdroja svetla musí byť konštruovaný tak, že bez ohľadu na použitie nástroja(-ov) nebude možné ho mechanicky zameniť s iným vymeniteľným homologizovaným zdrojom svetla.“
            
         Body 8 až 8.2 sa menia takto:
   
      „8.   TESTOVACÍ POSTUP
      
                  8.1.
               
               
                  Všetky fotometrické a kolorimetrické merania sa vykonávajú:
                  
                              8.1.1.
                           
                           
                              v prípade svietidla s vymeniteľným svetelným zdrojom, ak nie je napájané elektronickým zariadením na reguláciu svetelného zdroja, s bezfarebnou alebo farebnou štandardnou žiarovkou kategórie predpísanej pre zariadenie, napájanou pri napätí potrebnom na vyžarovanie referenčného svetelného toku požadovaného pre danú kategóriu žiarovky;
                           
                        
                              8.1.2.
                           
                           
                              v prípade svietidla vybaveného nevymeniteľnými svetelnými zdrojmi (žiarovky a iné) pri 6,75 V, 13,5 V alebo 28,0 V;
                           
                        
                              8.1.3.
                           
                           
                              v prípade systému, ktorý je vybavený elektronickým zariadením na reguláciu svetelného zdroja, ktorý je súčasťou svietidla (1) na vstupných svorkách svietidla, napätím stanoveným výrobcom, alebo ak to nie je vyznačené, pri 6,75 V, 13,5 V alebo 28,0 V;
                           
                        
                              8.1.4.
                           
                           
                              v prípade systému, ktorý je vybavený elektronickým zariadením na reguláciu svetelného zdroja, ktorý nie je súčasťou svietidla, napätím stanoveným výrobcom a použitým na vstupných svorkách svietidla.
                           
                        
            
                  8.2.
               
               
                  Skúšobné laboratórium si od výrobcu vyžiada elektronické zariadenie na reguláciu zdroja svetla, potrebné na napájanie zdroja svetla a príslušných funkcií.
               
            
   Vkladajú sa nové body 8.3 až 8.4, ktoré znejú takto:
   
      
                  „8.3.
               
               
                  Napätie použité na svietidle sa uvedie na oznamovacom formulári v prílohe 1 k tomuto predpisu.
               
            
                  8.4.
               
               
                  Stanovia sa limity svietiacej plochy v smere referenčnej osi svetelného signalizačného zariadenia.“
               
            
   Bod 9 sa mení takto:
   
      „9.   FARBA VYŽAROVANÉHO SVETLA
      Farba vyžarovaného svetla vnútri poľa mriežky rozloženia svetla definovaného v bode 2 prílohy 4 musí byť červená, biela alebo oranžová. Na overenie týchto kolorimetrických charakteristík sa uplatňuje skúšobný postup opísaný v bode 8 tohto predpisu. Mimo tohto poľa sa nesmú pozorovať žiadne ostré zmeny svetla.
      V prípade svietidiel vybavených nevymeniteľnými svetelnými zdrojmi (žiarovky a iné) sa však kolorimetrické charakteristiky overujú so svetelnými zdrojmi nachádzajúcimi sa vo svietidle v súlade s príslušnými ustanoveniami bodu 8.1 tohto predpisu.“
   
   Bod 12.2 sa mení takto:
   
               „12.2.
            
            
               Musia byť splnené minimálne požiadavky na zhodu postupov kontroly výroby stanovené ďalej v prílohe 5 k tomuto predpisu.“
            
         Bod 12.3 sa mení takto:
   
               „12.3.
            
            
               Musia byť splnené minimálne požiadavky na odoberanie vzoriek inšpektorom stanovené v prílohe 6 k tomuto predpisu.“
            
         
      Zmeny príloh
   
   Bod 9 v prílohe 1 sa mení takto:
   
      
                  „9.
               
               
                  Stručný opis:
                  […]
                  Geometrické podmienky montáže a prípadné možné odchýlky:
                  Použitie elektronického zariadenia na reguláciu svetelného zdroja/ovládača premenlivej svietivosti, ktorý:
                  
                              a)
                           
                           
                              je súčasťou svietidla: áno/nie/neuplatňuje sa (2);
                           
                        
                              b)
                           
                           
                              nie je súčasťou svietidla: áno/nie/neuplatňuje sa (2).
                           
                        Vstupné napätie(-a) z elektronického zariadenia na reguláciu svetelného zdroja/ovládača premenlivej svietivosti:
                  Výrobca elektronického zariadenia na reguláciu svetelného zdroja/ovládača premenlivej svietivosti a identifikačné číslo (keď je regulačné zariadenie svetelného zdroja súčasťou svietidla, no nie je zabudované v puzdre svietidla):“
               
            
   Názov prílohy 2 sa mení takto:
   
      „VZORY USPORIADANIA SCHVAĽOVACÍCH ZNAČIEK“
   
   Bod 3.1 v prílohe 4 sa mení takto:
   
               „3.1.
            
            
               Ak ide o nevymeniteľné svetelné zdroje (žiarovky a iné):
               ak sú svetelné zdroje súčasťou svietidla, v súlade s príslušným podbodom bodu 8.1 tohto predpisu.“
            
         Príloha 5 sa vypúšťa.
   Príloha 6 (predošlá) sa prečísluje ako príloha 5.
   Body 2.4 a 2.5 v prílohe 5 sa menia takto:
   
               „2.4.
            
            
               Namerané a zaznamenané fotometrické charakteristiky
               Vzorka svietidla sa podrobuje fotometrickým meraniam minimálnych hodnôt v bodoch uvedených v prílohe 4 a predpísaných chromatických súradníc.
            
         
               2.5.
            
            
               Kritériá prijateľnosti
               Výrobca je zodpovedný za …
               Kritériá prijateľnosti musia byť také, aby pri úrovni spoľahlivosti 95 % minimálna pravdepodobnosť úspešného absolvovania náhodnej kontroly v súlade s prílohou 6 (prvé odoberanie vzoriek) bola 0,95.“
            
         Príloha 7 (predošlá) sa prečísluje ako príloha 6.
   
      (1)  Na účely tohto predpisu sa pod ‚byť súčasťou svietidla‘ rozumie byť fyzicky zabudované v puzdre svietidla alebo byť mimo neho, či už samostatne, alebo nie, no dodávané výrobcom ako časť systému svietidla. Podmienky prevádzky a inštalácie týchto dodatočných systémov sa vymedzia osobitnými ustanoveniami.“